google/wiki40b huggingface dataset:
Nervegass

Nervegass er fellesnavn på stridsgasser som angriper nervesystemets virkemåte.  De er klassifisert som masseødeleggelsesvåpen i henhold til FN-resolusjon 687.
Nervegasser er organiske fosforforbindelser, organofosfater, i form av væske eller gass. VX, sarin, tabun og soman er eksempler på nervegasser, der VX er den klart farligste av disse fire.
Nervegassene kommer inn i kroppen gjennom huden, åndedrettet eller ved svelging. Nervegassen forstyrrer måten nervene sender signaler til kroppens organer på og forårsaker økt tåre- og spyttproduksjon, ufrivillig vannlating, muskelkramper og til slutt kvelning grunnet svikt i åndedrettsmuskulaturen.
Libythea

Utseende

Middelsstore sommerfugler (vingespenn 40 – 70 mm), vingene brune med hvite eller gule flekker, noen ganger med blå eller fiolett metallglans. Denne gruppen har et ganske enhetlig utseende. Kroppen er slank, hodet forholdsvis stort. Labialpalpene er meget lange (minst halvparten så lange som antennene), rette, framstrakte og tilspissede slik at de minner om et nebb. Sugesnabelen er velutviklet. Antennene er snaut halvparten så lange dom forvingene og markert klubbeformede. Forvingene har en markert innskjæring bak spissen, som derfor stikker litt krokformet fram. Bakvingen, noen ganger også forvingen, har en bølgete ytterkant. Forvingenes underside er farget omtrent som oversiden, bakvingenes underside ensfarget grå eller brun. Hannene har reduserte frambein, mens disse er velutviklede hos hunnene.

Levevis

Det ser ut til at alle artene har larver som lever på slekten nesletre (Celtis, hampfamilien), selv om biologien ikke er kjent for noen av de sjeldne artene. Noen arter, som europeisk nebbflikvinge (Libythea celtis) og Libythea laius, har meget store utbredelser, mens andre bare finnes på enkelte øyer, for eksempel Libythea collenettei på Marquesasøyene. Øy-artene er ofte ganske sjeldne og truede, og én, Libythea cinyras fra Mauritius, er bare kjent fra et enkelt eksemplar, typeeksemplaret (det arten ble beskrevet fra). I alle fall den afrikanske arten Libythea labdaca kan foreta store vandringer der millioner av sommerfugler flyr ganske lange strkninger. De fleste artene er knyttet til skog, men enkelte kan også finnes i ørkenområder.
Prosjekt barneran

Prosjekt barneran var ment å håndtere et økende problem med barneran i Oslo, særlig i området rundt Majorstua, og ble igangsatt av Byrådet i Oslo og gjennomført i 2003/2006. Prosjektet ble ledet av etterretningssjef Geir Ellefsen på Majorstua politistasjon. Det var 101 barneranerne registrert i prosjektet.
I 2003 ble 79 barneran begått i Oslo, mot 137 i 2002. Felles er at ranerne var under 18 år.
Politiet hadde fra 2002 til 2004 registrert 123 forskjellige barneranere. Av åtte registrerte jenter deltok seks i ett og samme ran, og 115 gutter, hvorav 95 av 115 var fremmedkulturelle.
I 2004 var oppklaringsprosenten på 87,5 prosent ved barneran.
På Jordal skole var tidligere barneranere sentrale i et narkotikanettverk som etablerte seg, og skolen hadde ikke fått beskjed om at de hadde barneranere som elever. Barn som tidligere hadde ranet solgte nå narkotika til medelever. Ifølge daværende assisterende rektor, Rune Ek, hadde 60 elever brukt og kjøpt narkotika på skolen. Ved siden av hasj ble også noe rohypnol og kokain omsatt. Ek kunne opplyse at klassen barneranerne gikk i hadde problemer med skulking, tyveri, trusler, vold og narkotikaomsetning.
Kenneth Abrahamsen

Kenneth Abrahamsen er en norsk håndballdommer fra Kristiansand som representerer Gimletroll. Kristiansen er sammen med sin makker Arne Mikael Kristiansen det høyest rangerte dommerparet i Norge. De innehar graden IHF-dommere og har dømt flere internasjonale mesterskap.
Chalmers kårhus

Chalmers kårhus er en bygning på Chalmers tekniska högskola som er tegnet av Gert Wingårdh. Den ble ferdigstilt i 2001. Huset fikk Kasper Salin-prisen i 2001.
I tillegg til studentkorets øvelseslokaler inneholder bygningen blant annet resepsjon, svømmebasseng og flere restauranter. Huset utgjør hovedinngangen til bygningskomplekset på Chalmers.
Arild Jensen (komponist)

Utdanning

Arild Jensen var elev hos Martin Haug både på Drammen kulturskole og på musikklinja på St.Hallvard videregående skole. Han studerte musikk på Østlandets musikkonservatorium i Drammen og Oslo, med Geir Otto Nilsson og Sven Lundestad som lærere i klassisk gitar. Ved konservatoriet i Oslo tok han også et studieår med fordypning i musikkformidling. Fra 2013 til 2014 tok han utdanning i filmmusikkomposisjon på Høgskolen i Lillehammer.
Pionerorganisasjon Vladimir Iljitsj Lenin

Navn

Pionerorganisasjonen Lenin var oppkalt etter kommunisten Vladimir Iljitsj Lenin, som var leder av Sovjetunionen fra den russiske revolusjonen i 1917 til han døde i 1924. Ordet pioner brukes i flere sammenhenger om foregangspersoner og banebrytere. Det betyr opprinnelig «fotsoldat som rydder vei og bygger skanser» eller «nybygger».
Villiers-sur-Marne

Historie

7. juli 1899 ble en del av arealet tilhørende Villiers-sur-Marne skilt ut og slått sammen med en del av arealet til La Queue-en-Brie og en del av arealet til Chennevières-sur-Marne for å danne kommunen Le Plessis-Trévise.
Apekatter

Apekatter er et samlebegrep for søramerikanske vestaper og asiatiske og afrikanske dyreaper. Apekattene har hale, i motsetning til menneskeaper som er haleløse. Menneskeapene oppsto fra en gruppe østaper på slutten av oligocen.
Nesten alle apekatter er trelevende dagdyr, med gripeføtter som ligner hender og framskutt kjeveparti med kraftige hjørnetenner. Det er kun bavianene som hovedsakelig er terrestriske.
Selv om apekatter ofte blir framstilles med gripehale, så er det kun et fåtall arter som faktisk har det, og alle tilhører vestapene. Men alle apekatter bruker halen som balanseror, når de løper på greiner og hopper fra tre til tre.
Apekatter er ei parafyletisk gruppe, men består som en evolusjonær grad av mer primitive høyere aper. Apekattene er derfor ikke en monofyletisk gruppe og regnes som en ikke-systematisk gruppe i biologisk systematikk.
Dagens ETC

Dagens ETC er en svensk avis, en av flere ETC-publikasjoner. Den gis ut av ETC Förlag og selskapets eier, journalisten og pressemannen Johan Ehrenberg. Avisen ble startet i 2005. I januar 2014 ble den lansert som dagsavis.
Dagens ETC kommer fem dager i uken, fra mandag til fredag. Ved lanseringen av dagsavisen oppga man å ha 5000 abonnenter.
Sjefredaktør i den nye dagsavisen er Andreas Gustavsson, mens Ehrenberg står som ansvarlig utgiver.
Ånge

Ånge er et tettsted i Västernorrlands län i landskapet Medelpad i Sverige. Det er Ånge kommunes administrasjonssenter. I 2010 hadde tettstedet 2 872 innbyggere.
Ånge ligger ved elven Ljungan.
Hedvig Bjelkevik

Trivia

Under Enkeltdistanse-NM 2003 på Geithus gikk søsken-trioen bort og tok alle medaljene på 1500m for damer med storesøster Annette på toppen av pallen og tvillingsøster Silje på bronse-plass, og da med Hedvig på sølvplass.
Dette var første gang dette skjedde i et senior-norgesmesterskap i hurtigløp på skøyter.
Dvergkasuar

Beskrivelse

Dvergkasuaren er en stor fugl, men likevel den minste av kasuarene. Den er mellom 99 og 150 cm lang og veier mellom 17,6–26 kg. Den er en flyveudyktig fugl med hard og stiv svart fjærdrakt. På hodet har den en trekantformet hjelm. Halsen er blåfarget. Den har mindre nebb enn andre kasuarer, det er mellom 11 og 13 cm langt. Den har store kraftige føtter.

Utbredelse

Dvergkasuaren lever i skogkledde fjellområder på Ny-Guinea, New Britain og Yapenøya, på høyder opptil 3000 moh. På områder uten andre kasuarer lever den gjerne også i lavlandet.

Annet

Føden består av frukt som har falt ned på bakken, små dyr og insekter. De lever kun parvis i hekkesesongen.
På IUCNs rødliste 2004 ble dvergkasuaren klassifisert under «nær truet» grunnet tap av dens habitat, jakt og at den blir holdt i fangenskap. På IUCNs rødliste 2015 ble den klassifisert under «livskraftig».
Mount Lysaght

Mount Lysaght er et fjell i Antarktis. Det rager 3 755 moh. og ligger tre kilometer nord for Mount Markham nord i Queen Elizabeth Range. Det ble oppdaget og navngitt av Nimrod-ekspedisjonen 1907–09.
Reliquia

Utseende

En middelsstor, hvit sommerfugl. Kroppen er ganske hårete. Forvingen er hvit ved svart vingespiss og noen svarte tegninger i den ytre delen. Bakvingens overside er gråhvit.
Undersiden av bakvingen er grønnlig med lange, smale, hvite flekker.

Levevis

Arten lever i fjellene mellom 3500-4500 meter over havet, på høyslette (páramo).

Utbredelse

Arten finnes bare i Sierra Nevada de Santa Marta-fjellene i det østlige Colombia.
Borg havn

Borg havn IKS er et interkommunalt selskap som er eid av Fredrikstad og Sarpsborg kommune. Selskapet har hovedbase på Øra i Fredrikstad og virksomhet på Øra og Alvim i Sarpsborg.
Borg havn er en av 32 stamnetthavner og er lokalisert på østsiden av Oslofjorden i nedre del av Glomma.
Selskapet ble opprettet i 1993 og gikk i 2011 sammen med Moss havn KF og dannet Havnealliansen.

Sjø

Borg havn har faste anløp flere ganger i uken til Europa og Norge.

Vei

Terminalen på Øra er endepunkt for riksvei 111 som går nordover E6 ved Årum og videre til Rakkestad der den fortsetter som riksvei 22 til Lillestrøm.
Fra Øra går riksvei 110 vestover over Fredrikstadbrua gjennom Fredrikstad og møter E6 ved Råde og mot øst går fylkesvei 110 mot Halden og møter E6 ved Skjeberg.

Jernbane

Det har vært planer om en enkeltsporet godsbane (omtalt som Ørabanen) mellom Øra i Fredrikstad og Østfoldbanen på Hafslund men disse er ikke realisert.
Terminalen på Alvim har tidligere hatt sidespor fra Sandesund stasjon, men dette er nedlagt og delvis fjernet.
Borg havn betjenes i dag av Rolvsøyterminalen som ligger på vestsiden av Glomma midt mellom Øra og Alvim.
Familie

En familie er en institusjon eller et hushold som består av en gruppe individer som er knyttet sammen gjennom arv (demonstrert eller stipulert) fra felles aner, ekteskap, partnerskap eller adopsjon.
I vestlig kultur refererer familien spesielt til en gruppe mennesker i samband med blodsbånd eller legale former som ekteskap, partnerskap eller adopsjon. Mange antropologer argumenterer for at termen «blodsbånd» må forstås metaforisk; noen argumenterer for at det er mange ikke-vestlige samfunn hvor andre konsepter enn «blodsbånd» er de sentrale for synet på familien.

Etymologi

Ordet «familie» kommer fra latin familia, som igjen kom av ordet famulus med betydningen «tjener, slave», av ukjent opprinnelse. Familia kan ikke oversettes direkte til vårt ord "familie", men viste til en romersk husholdning med den mannen som var familiens overhode (pater familias), hans hustru, hans barn, slaver og husdyr. «Familie» fra det latinske familia ble tatt opp i engelsk på 1400-tallet, i tysk på 1500-tallet, og kom muligvis til Norden på samme tid. På moderne islandsk brukes termen fjölskylda, som i høymiddelalderen betød «hvad der paaligger nogen som en forpligtelse, der skal opfyldes; en gerning, der ikke maa forsømmes».
På gammelnorsk ble husstanden omtalt som heimamenn med den ordrette betydningen «hjemmemennesker». Ordet forekommer ofte i de islandske sagaer, der det ikke er noe eget ord for «familie». Som synonym til heimamenn hadde man ordet hyski av samme roten som hibyli, som betød «hus, bolig», og er gått inn i moderne språkbruk som «hybel» (leid værelse). Ordet er også beslektet med hjon/hju, som ble brukt om ektefeller, og er bevart i moderne norsk og svensk i ordet «hjonelag» om ekteskap.
Den mest omfattende betydningen av hju finnes i ordet skuldahju, som viser til «de som en husbond er forpliktet til å forsørge, og de som må arbeide med dette formålet for øye». Hju var forbundet med husholdningen på en gård (bu), både som økonomisk enhet og sosial gruppe.
Verdenscupen i hurtigløp på skøyter 2006/07 – 100 meter menn

Den 4. offisielle Verdenscupen i hurtigløp på skøyter – 100 meter menn ble arrangert vintersesongen 2006/07.
Konkurransen begynte 3. desember i Harbin, Kina og ble avsluttet 4. mars i Calgary, Canada. 
Løpene i verdenscupen i Heerenveen i slutten av januar 2007 krasjet arrangementsmessig for de beste asiatiske løperne, siden de da heller valgte og konkurrere i de Asiatiske vinterleker 2007 som startet dagen etter i Changchun i Kina.
Schwassmann–Wachmann 1

Schwassmann–Wachmann 1, også kjent som 29P/Schwassmann–Wachmann, er en kortperiodisk komet og en kentaur, som ble oppdaget den 15. november 1927 av Arnold Schwassmann og Arno Arthur Wachmann ved Hamburger Sternwarte i Bergedorf, Tyskland. Kometen ble oppdaget fotografisk da den hadde et utbrudd og hadde en størrelsesklasse på 13. Precovery-bilder av kometen fra 4. mars 1902 ble oppdaget i 1931, og viste kometen med størrelsesklasse 12.
Nordjordet (Ekeberg)

Nordjordet er et tidligere småbruk øverst i Ekebergskrenten i Kristiania (Oslo), en plass kjent for kunstneraktivitet knyttet til forfatteren Ingeborg Refling Hagen, senere komponisten Eivind Groven.
Opprinnelig var Nordjordet del av Ekeberg gårds nordlige og nordvendte marker. På 1800-tallet er Nordjordet omtalt som en del av bruket Mordteløkka, plass under Ekeberg gård. Etter 1850 sto Nordjordet fram som en husmannsplass under hovedgården. Ekeberg hovedgårds stamhusbesitter G. M. Michelsen kjøpte huset fra Mordteløkka og satte det opp på Nordjordet rundt 1870. Tradisjonen tilknytta huset sier at det opprinnelig skal ha stått på Grønland eller kanskje i Gamlebyen, og at det er svært gammelt. 
I 1922 kjøpte Ingeborg Refling Hagen hovedbølet på Nordjordet og bosatte seg der sammen med malerinnen Birgit Abrahamsen.  På 1920- og 1930-tallet ble Nordjordet et sentrum for det radikale kunstnermiljøet «Ekeberg-kolonien». Under annen verdenskrig deltok Hagen i det illegale motstandsarbeidet og redigerte fra huset undergrunnsavisen Jøssingposten. I desember 1941 ble hun arrestert i sitt hjem på Nordjordet.
Eiendommen ble etter hvert overtatt av Eivind Groven som var Ingeborg Refling Hagens svoger. Han hadde alt i 1927 reist eget hus på tomten, – tegnet av ham selv. I 1971 reiste han også et bygg for sine renstemte orgler. På folkemunne fikk det nye Orgelhuset snart tilnavnet «Ekeberg-katedralen». 
Det gamle våningshuset ble ombygd på 1970-tallet, og står fortsatt. Det danner sammen med Grovens hus og Orgelhuset et tun på eiendommen. Gateadressen er Ekebergveien 59.
Marhanets

Marhanets (ukrainsk: Марганець; russisk: Марганец - Marganets) er en gruveby i Dnipropetrovsk oblast sentralt i Ukraina. Den ligger på høyre bredd av Kakhovkareservoaret ved Dnepr. Byen har omkring 50.000 innbyggere. 
Byen ble grunnlagt i 1938 ved en sammenlegging av en rekke mindre gruvearbeiderbosetninger. Den er bygd opp rundt manganmalmen som utvinnes og bearbeides - bynavnet sikter til dette.
Uoffisiell medarbeider

Inoffizieller Mitarbeiter, IM (norsk: Inoffisiell medarbeider eller Hemmelig medarbeider) var den vanligste betegnelsen for sivile informanter til Ministeriet for statssikkerhet, den østtyske etterretningstjenesten vanligvis kalt Stasi. 
En Inoffizieller Mitarbeiter (hunkjønn: Inoffizielle Mitarbeiterin) var ikke del av Stasis fast anstatte personal og var somt oftet ikke lønnede, noe som er vanlig for informanter innen all verdens sikkerhetstjenester. Derimot fikk i prinsippet alle IM levere inn signerte kvitteringer, for eksempel for dekning av utlegg for reisekostnader. Metoden å undertegne kvitteringene var vanlig blant sikkkerhets- og etterretningstjenestene bak jernteppet og tjente til å knytte agenten tettere til seg. I ettertid ble kvitteringene en del av bevisgrunnlaget for at personen hvar kontraktinformant eller agent. 
Stasis IM ble brukt for å rapportere om personer i DDR som Stasi mistenkte kunne være fientlig innstilte til det østtyske regime. Det var ellers også tusentals IM som reiste i vest eller var bosatte i vest. 
Avslørte IM som bodde i Sverige er for eksempel IM "König", alias journalisten Björn Jensen, og IM "Thomas" alias teologen og presten Aleksander Radler. Jensen ble avslørt anonymisert av Aftonbladet i år 2000 og ble navngitt i 2006 av Stasiforskeren Christian Halbrock i det tyske forskningstidskriftet Horch und Guck i 2006. I 1994 ble Aleksander Radler avslørt av den tyske teologen Dietmar Linke, men førte ikke til en innrømmelse fra den avslørtes side før i 2012 og da i Dagens Nyheter.
Naturvernloven

Lov om naturvern, eller naturvernloven som den ofte ble kalt, var en lov som styrte bruken av nasjonens naturressurser, ut i fra prinsippet om at «naturen er en nasjonalverdi som må vernes». Den trådte i kraft 1. juli 1970, samtidig ble den eldre Lov om naturvern av 1. desember 1954 opphevet. 
Naturvernloven fra 1970 ble avløst av Lov om forvaltning av naturens mangfold (Naturmangfoldloven) 3. april 2009, men bestod fortsatt som selvstendig ressurslov, slik at generelle mål, prinsipper og regler for høsting og annet uttak av naturresurser følger av naturmangfoldloven.
Leptothrix hardyi

Utseende

Leptothrix hardyi er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Leptothrix hardyi er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kongens galskap

Handling

Filmen tar for seg den oppsiktsvekkende historien om Kong George III som regjerte på den tiden da de amerikanske koloniene gikk til krig for å bli selvstendige. Han ble regnet som en konge vel bevisst sitt ansvar, men etter å ha sittet 30 år på tronen begynte han å få stadig flere merkelige innfall. Det ble ganske snart slått fast at kongen var sinnslidende. En rekke ubehjelpelig forsøk blir gjort for å bedre kongens mentale helse, men det er først når en idealistisk og viljesterk lege dukker opp, med erfaring fra gale mennesker, at kongen blir satt under riktig psykoterapeutisk behandling. Samtidig med dette oppstår en maktkamp der hans sønn ønsker å overta tronen.
Kongen led av porfyri og, som en sekundærlidelse, manisk depresjon.
Gmail

Lagringsplass

Tjenesten tilbyr i dag over 15 GB med lagringsplass. Brukere kan kjøpe utvidet lagringsplass fra 100 GB til 16 TB.
1. april 2005, på ettårsjubileet, annonserte Google en økning i lagringsplassen fra 1 GB, med uttalelsen "keep giving people more space forever".
I april 2005 uttalte Gmail ingeniør Rob Siemborski at Google ville øke lagringsplassen hvert sekund så lenge de hadde plass på sine servere. Den 12. oktober 2007 var økningen på 5,37 MB per time.

Søppelpost-filter

Innebygd i Gmail er et meget effektivt filter mot søppelpost. Hver gang en bruker markerer en e-post som søppelpost, bidrar dette til å hjelpe systemet å identifisere tilsvarende meldinger hos alle Gmail brukere.

Gruppering av e-poster

Der man vanligvis har hver e-post for seg selv, grupperer Gmail opp e-post med samme emne.

Etiketter

I Gmail sorterer man ikke e-posten i mapper som man er vant til fra andre e-postklienter, men man merker e-postene med etiketter som skal gjøre e-postarkivet søkbart og oversiktlig.

Automatisk lagring av e-postadresser i adresseboka

På de fleste e-postklienter lagrer man adresser manuelt, og skriver da inn mye informasjon som ikke er relatert til e-postbruk, som telefonnumre, virkelig navn og så videre. Med Gmail lagres bare adressen og et kallenavn, og det automatisk hver gang man sender eller mottar en e-post. I tillegg brukes denne til automatisk utfylling av e-postadresser, se under.

Hurtig oppdatering

Sammenliknet med andre nettbaserte e-post-tjenester, åpnes sidene og oppdateres raskt. Dette er fordi Gmail benytter seg i stor grad av JavaScript og AJAX teknologi, som overlater mye av prosessorkrevende operasjoner til brukerens datamaskin. I praksis betyr dette at sidene hele tiden lastes og oppdateres i bakgrunnen, og ligger allerede i minnet på brukerens datamaskin før brukeren velger å vise de ulike sidene.

Hurtigtaster

Gmail lar seg langt på vei operere via tastaturet, og det aller meste av funksjoner kan brukes helt uavhengig av museklikk.

Annet som bare fungerer på enkelte nettlesere

Flere nettlesere, deriblant Opera og Netscape Navigator, gir ikke støtte for alle Gmails funksjoner. For eksempel har man auto-fullfør på e-postadresser i «Ny e-post»-vinduet. I Operas siste versjon av nettleseren, Opera 8.0, har den fått støtte for de fleste av Gmails funksjoner, men den støtter fremdeles ikke rik tekstformatering.

Google Talk i nettversjonen

En nettleser-versjon av Google Talk er tilgjengelig når brukeren pålogget Gmail. Det innebærer at man ikke trenger å laste ned et eget program for å sende lynmeldinger.

Gmail på mobilen

Gmail har også støtte for bruk over mobilnettet via et program som installeres på mobiltelefoner der man kan lese og svare på e-post over GPRS, EDGE eller UMTS.
Nazcalinjene

Nazcalinjene er en samling på over 300 geoglyfer som ligger i Nazcaørkenen i Peru. Kunstverkene befinner seg i et ekstremt tørt område og strekker seg ut mellom byene Nazca og Palpa. Det var folk i nazcakulturen som gjorde tegningene, mellom år 200 og år 600 e.Kr. 
Linjene danner ulike mønstre, blant annet er det dyretegninger av en kolibri, øgle, edderkopp og ape. Nazcalinjene er mest synbare ovenfra, for eksempel fra fly og satellitt. Derfor tok det Vesten mange hundre år å oppdage tegningene. En hypotese er at nazcaindianerne gjorde bildene til ære for gudene de tilba, men man vet ikke med sikkerhet om hypotesen er sann eller usann.
Linjene ble laget ved at det tynne laget av småstein ble fjernet slik at den lyse sanden under kom til syne. Man antar at folkene må ha brukt matematiske hjelpemidler for å få så stor nøyaktig som tegningen viser, men det er knyttet usikkerhet til dette. Linjene har holdt seg i så mange år fordi det aldri regner eller blåser i Nazcaørkenen.
Man har lurt på hvordan tegningene kunne komme til nytte når de bare kan ses ovenfra. En hypotese har vært at nazcaindianerne faktisk kunne ta seg frem gjennom luften, men den regnes som usann. På 1970-tallet testet noen hypotesen, gjennom å lage en slags varmluftballong av strå og plantemateriale. Det har imidlertid aldri vært ført bevis for at noe slikt var kjent under nazcakulturen.
Linjene ble første gang beskrevet, etter å ha blitt oppdaget fra et fjell, av noen arkeologer som holdt på i et område i nærheten. Dette fant sted i mellomkrigstiden, og det var amerikaneren Paul Kosok som skrev om oppdagelsen. Han samarbeidet med tyskeren Maria Reiche, som arbeidet med astronomi.
Siden har det vært vanlig å tenke seg at tegningene hadde sammenheng med astronomiske observasjoner. Man har likevel ikke kunnet forklare nøyaktig hvilken betydning de hadde, og mange av de hypotesene Maria Reiche kom med kunne verken bekreftes eller avkreftes. 
I senere år har man ved hjelp av satellittbilder oppdaget flere tegninger i nærheten, men utbredelsen av nazcalinjene og antallet er fortsatt ukjent.
Nazcalinjene er inkludert på UNESCOs liste over verdens kulturarv.
SL Benfica

Største klubb i medlemmer 2006

På Guinness  rekorddag (9. november) godkjente Guinness rekordbok Benfica som den klubben i verden som har flest medlemmer. Verdensrekorden er på 160 398 aktive medlemmer. For Manchester United, fjorårets lag med flest medlemmer, var antallet 152 000.
Oedisterna

Utbredelse

Slekten er utbredt i det sørlige Afrika.
Art of Life

Art of Life er et musikkalbum av Yoshiki Hayashi, utgitt i 1993. Albumet inneholder sangen «Art of Life»,  som er albumets eneste spor. Den varer i 29 minutter og blir omtalt som en rockesymfoni. Albumet er X Japans fjerde album og blir av mange sett på som gruppas mesterverk. Det ble bare framført tre ganger, to ganger i Tokyo Dome nyttårshelga 1993 (30. og 31. desember) og en gang i forbindelse med opptaket til plata.